CELEX: 62012CA0158
Language: el
Date: 2013-04-11 00:00:00
Title: Υπόθεση C-158/12: Απόφαση του Δικαστηρίου (έβδομο τμήμα τμήμα) της 11ης Απριλίου 2013 — Ευρωπαϊκή Επιτροπή κατά Ιρλανδίας (Παράβαση κράτους μέλους — Περιβάλλον — Οδηγία 2008/1/ΕΚ — Άρθρο 5 — Ολοκληρωμένη πρόληψη και έλεγχος της ρυπάνσεως — Όροι χορηγήσεως άδειας για τις υφιστάμενες εγκαταστάσεις — Υποχρέωση διασφαλίσεως του ότι η εκμετάλλευση των εγκαταστάσεων αυτών γίνεται σύμφωνα με τις απαιτήσεις της εν λόγω οδηγίας)

1.6.2013   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 156/14
            
         Απόφαση του Δικαστηρίου (έβδομο τμήμα τμήμα) της 11ης Απριλίου 2013 — Ευρωπαϊκή Επιτροπή κατά Ιρλανδίας
   (Υπόθεση C-158/12) (1)
   
   (Παράβαση κράτους μέλους - Περιβάλλον - Οδηγία 2008/1/ΕΚ - Άρθρο 5 - Ολοκληρωμένη πρόληψη και έλεγχος της ρυπάνσεως - Όροι χορηγήσεως άδειας για τις υφιστάμενες εγκαταστάσεις - Υποχρέωση διασφαλίσεως του ότι η εκμετάλλευση των εγκαταστάσεων αυτών γίνεται σύμφωνα με τις απαιτήσεις της εν λόγω οδηγίας)
   2013/C 156/21
   Γλώσσα διαδικασίας: η αγγλική
   
      Διάδικοι
   
   
      Προσφεύγουσα: Ευρωπαϊκή Επιτροπή (εκπρόσωποι: S. Petrova και K. Mifsud-Bonnici)
   
      Καθής: Ιρλανδία (εκπρόσωπος: E. Creedon)
   
      Αντικείμενο
   
   Παράβαση κράτους μέλους — Παράβαση του άρθρου 5, παράγραφος 1, της οδηγίας 2008/1/ΕΚ του Ευρωπαϊκού Κοινοβουλίου και του Συμβουλίου, της 15ης Ιανουαρίου 2008, σχετικά με την ολοκληρωμένη πρόληψη και έλεγχο της ρύπανσης (ΕΕ L 24, σ. 8) — Όροι χορηγήσεως άδειας για τις υφιστάμενες εγκαταστάσεις — Υποχρέωση διασφαλίσεως του ότι η εκμετάλλευση των εγκαταστάσεων αυτών γίνεται σύμφωνα με τις απαιτήσεις της οδηγίας
   
      Διατακτικό
   
   Το Δικαστήριο αποφασίζει:
   
               1)
            
            
               Η Ιρλανδία, παραλείποντας να εκδώσει άδειες σύμφωνα με τα άρθρα 6 και 8 της οδηγίας 2008/1/ΕΚ του Ευρωπαϊκού Κοινοβουλίου και του Συμβουλίου, της 15ης Ιανουαρίου 2008, σχετικά με την ολοκληρωμένη πρόληψη και έλεγχο της ρύπανσης, ή παραλείποντας να επανεξετάσει, οσάκις ενδείκνυται, και να ενημερώσει, οσάκις απαιτείται, τους όρους για τη χορήγηση αδείας, όσον αφορά δεκατρείς υφιστάμενες εγκαταστάσεις εκτροφής χοίρων και εγκαταστάσεις εκτροφής πουλερικών και, κατά τον τρόπο αυτόν, παραλείποντας να διασφαλίσει ότι αυτές οι υφιστάμενες εγκαταστάσεις λειτουργούν σύμφωνα με τα άρθρα 3, 7, 9, 10 και 13, με το άρθρο 14, στοιχεία α' και β', και με το άρθρο 15, παράγραφος 2, της οδηγίας αυτής το αργότερο μέχρι τις 30 Οκτωβρίου 2007, παρέβη τις υποχρεώσεις που υπέχει από τις διατάξεις του άρθρου 5, παράγραφος 1, της εν λόγω οδηγίας.
            
         
               2)
            
            
               Καταδικάζει την Ιρλανδία στα δικαστικά έξοδα.
            
         
      (1)  ΕΕ C 174 της 16.6.2012.